CELEX: C2004/300/101
Language: da
Date: 2004-12-04 00:00:00
Title: Sag T-415/04: Sag anlagt den 6. oktober 2004 af Vittoria Tebaldi m.fl. mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/52
            
         Sag anlagt den 6. oktober 2004 af Vittoria Tebaldi m.fl. mod Kommissionen for De Europæiske Fællesskaber
   (Sag T-415/04)
   (2004/C 300/101)
   Processprog: fransk
   Ved De Europæiske Fællesskabers Ret i Første Instans er der den 6. oktober 2004 anlagt sag mod Kommissionen for De Europæiske Fællesskaber af Vittoria Tebaldi, Tervuren (Belgien), Vicente Tejero Gazo, Sterrebeek (Belgien), Victor González Martínez, Bruxelles, og Alessandro Giovannetti, Ernster (Luxembourg), ved avocats Gilles Bounéou og Frédéric Frabetti, og med valgt adresse i Luxembourg.
   Sagsøgerne har nedlagt følgende påstande:
   
               —
            
            
               Annullation af listen over tjenestemænd forfremmet i forfremmelsesåret 2003, for så vidt som sagsøgerne ikke er opført på denne liste, samt følgelig af de aktstykker, der dannede grundlag for denne afgørelse.
               Subsidiært:
            
         
               —
            
            
               Annullation af tildelingen af forfremmelsespoints i forfremmelsesåret 2003, i særdeleshed på foranledning af indstillingerne fra forfremmelsesudvalgene.
            
         
               —
            
            
               Retten træffer afgørelse om omkostninger, udgifter og honorarer og tilpligter Kommissionen at afholde disse.
            
         Søgsmålsgrunde og væsentligste argumenter:
   Sagsøgerne i denne sag anfægter ansættelsesmyndighedens afslag på at forfremme dem i lønklasse i forfremmelsesåret 2003.
   Sagsøgerne har til støtte for deres påstande gjort gældende, at der er sket tilsidesættelse af:
   
               —
            
            
               vedtægtens artikel 45 og de almindelige gennemførelsesbestemmelser hertil.
            
         
               —
            
            
               Vejledning i bedømmelse og forfremmelse af tjenestemænd.
            
         
               —
            
            
               principperne om forbud mod forskelsbehandling og om forbud mod usaglig sagsbehandling samt af forpligtelsen til at begrunde retsakter.
            
         
               —
            
            
               princippet om beskyttelse af den berettigede forventning.
            
         
               —
            
            
               omsorgspligten.